**Ajánlati felhívás**

Hévíz Város Önkormányzat Képviselő-testületének a közbeszerzési értékhatár alatti beszerzésekről szóló szabályzata alapján

Hévíz Város Önkormányzat Gazdasági Műszaki Ellátó Szervezete részére

**„Hévíz város közigazgatási területén** **2013. évi földi szúnyoggyérítés és növényvédelmi szolgáltatás”**

beszerzése

I. Az ajánlatkérő megnevezése

1. Az ajánlatkérő hivatalos neve:

**Hévíz Város Önkormányzat Gazdasági Műszaki Ellátó Szervezete**

2. Az ajánlatkérő címe és elérhetősége (telefon, fax, e-mail):

8380 Hévíz Kossuth L. u. 4/a.

Tel: 06-83/343-400

Fax: 06-83/340-602

e-mail: [gamesz.heviz@t-online.hu](mailto:gamesz.heviz@t-online.hu)

3. A dokumentáció a következő címen szerezhető be:

8380 Hévíz, Kossuth L. u. 4/a.

Az ajánlatkérő az ajánlati felhívást az Önkormányzat internetes honlapján is közzé teszi, ahonnan az ingyenesen letölthető.

Cím: <http://onkormanyzat.heviz.hu/kozerdeku/hirdetmenyek>

4. Az ajánlatok benyújtásának címe: Hévíz Város Önkormányzat Gazdasági Műszaki Ellátó Szervezete, 8380 Hévíz, Kossuth L. u. 4/a.

5. Az ajánlatkérő vagy a nevében eljáró neve, elérhetősége, aki felvilágosítást tud adni:

Laczkó Mária intézményvezető 06-83/540-212, e-mail: [laczko.maria@hevizgamesz.hu](mailto:laczko.maria@hevizgamesz.hu)

Magyar Ferenc parkfenntartási vezető 06-83/540-212, [magyar.ferenc@hevizgamesz.hu](mailto:magyar.ferenc@hevizgamesz.hu)

II. Beszerzés tárgyának megjelölése:

1. A beszerzés tárgya: Hévíz város közigazgatási területén 2013. évben földi biológiai és kémiai szúnyoggyérítési, valamint növényvédelmi szolgáltatás.

Az ajánlatkérő elvárása szúnyogirtásban a 80%-os hatásfok. Az ehhez szükséges védekezések számának meghatározása az ajánlattevő szakmai feladata.

Növényvédelmi feladatoknál a lemosó-permetezésen kívül a vadgesztenye: aknázó-moly, guignardiás levélfoltosság elleni védelme, a platánok: csipkés poloska, sátoros-moly, valamint az apiognomóniás betegség elleni védelme, mindezek lombtrágyázással kiegészítve. A védekezések számának, idejének meghatározása az ajánlattevő szakmai feladata. Az ajánlatkérő elvárása a nevezett növények jó egészségi állapotának megvalósítása.

2. A beszerzés mennyisége (a jellegének megfelelő meghatározással):

A pályázó árajánlatát az alábbi műszaki tartalom szerinti megbontásban adja meg:

|  |  |  |  |
| --- | --- | --- | --- |
| **Munka megnevezése:** | **beavatkozások száma** | **beavatkozás díja** | **díj összesen** |
| Szúnyoggyérítés, kémiai |  |  |  |
| Szúnyoggyérítés, biológiai |  |  |  |
| Növényvédelem (növényfajonként, kórokozónként és kártevőnként) |  |  |  |
| **összesített ajánlati ár, nettó**: | | |  |

Becsült érték: 2.700.000.- Forint

3. Teljesítésének a helye és módja: Hévíz Város Önkormányzat illetékességi területe

4. Részekre történő ajánlattétel (amennyiben lehetséges): nem lehetséges

5. Elfogadhatók-e változatok (alternatív ajánlatok): nem

6. A szerződés időtartama, vagy a befejezés, a teljesítés határideje:

2013. április 16., kezdés

2013. október 30., befejezés

III. A Szerződés

1. A szerződés tervezet csatolásra került a dokumentációhoz. A szerződéses feltételek elfogadása kötelező, véleményeltérés nem lehetséges.

2. A szerződési biztosítékok megjelölése:

Késedelmes teljesítés (nem időjárási okok miatt) (előírt határidő 1 napot meghaladó túllépése) esetén napi 10.000,- Ft/nap késedelmi kötbér fizetendő.

Hibás teljesítés esetén a vállalkozó kötbért köteles fizetni, melynek mértéke alkalmanként a védekezés értékének 10 %-a, de legalább 10.000 Ft alkalmanként.

Azonnali hatályú felmondás esetén az addig el nem végzett szolgáltatási díj 15 %-ának megfelelő meghiúsulási kötbér.

3. A finanszírozási feltételek (ellenszolgáltatás teljesítésének feltételei):

Az Ajánlatkérő előleget nem fizet. Az ajánlatkérő a hiánytalanul teljesített, leigazolt munkák után kiállított számla, a beérkezését követően 15 napon belül fizeti meg az ellenértéket. Teljesítési igazolás és számla kiállítás védekezésenként történik.

Nem tehető olyan ajánlat, mely az Ajánlattevő által biztosított hitel vagy általa nyújtott kölcsön igénybevételével kívánná megvalósítani a teljesítést. Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az Ajánlatkérő számára.

IV. A részvételi feltételek

1. A dokumentáció beszerzésének feltételei: ingyenesen letölthető

2. Pénzügyi- gazdasági és műszaki alkalmasság:

Ajánlattevő pénzügyi, gazdasági és műszaki alkalmasságának igazolására ajánlatkérő az ajánlat benyújtásakor az alábbiak dokumentálását kéri:

a) ajánlattevő nyilatkozatát, hogy az ajánlati kiírás feltételeit elfogadja;

b) az ajánlattevő nyilatkozatát arról, hogy nincs ellene csőd, vagy felszámolási eljárás, illetve nem áll végelszámolás alatt

c) ajánlattevő nyilatkozatát, hogy nincs egy évet meghaladó adó-, társadalombiztosítás járulék, illeték és helyi adó tartozása;

d) bemutatást a használni kívánt vegyszerekről, veszélyességükről, a védekezés előtt kötelezően értesítendők köréről, az alkalmazandó optimális védekezési időpontok meghatározási, előrejelzési rendszeréről,

e) nyilatkozatot arról, hogy rendelkezik olyan nagyteljesítményű érvényes vizsgával rendelkező gépparkkal (gépjármű és meleg- és hideg-ködképző permetező), amellyel alkalmanként a teljes területen 1 nap alatt képes a szolgáltatást elvégezni,

f) környezetvédelmi intézkedések bemutatása.

g) a szakembereknek a megnevezése, képzettségük ismertetése, akiket a teljesítésbe be kíván vonni. Egészségügyi gázmester és entomológiai képzettségének igazolása (egyszerű másolat).

e) be kell mutatni az ajánlattételi határidőt megelőző 3 évben teljesített hasonló tárgyú szolgáltatás területén az ajánlatban szereplő ajánlati ár legalább 75 %-át meghaladó értékű teljesített szerződéseit (referenciáit)

f) az ajánlattevő adatait tartalmazó, a működési forma szerinti tevékenységi engedély, vagy regisztrációs okirat másolata (pl. cégkivonat, egyéni vállalkozó jegyzői kivonata /hatósági igazolás/, FM Hivatali igazolás), igazolandó, hogy a tevékenységet a jogszabályok által előírt engedélyek birtokában végzi;

g) az ajánlatot aláíró képviseletre jogosult aláírási címpéldányának, vagy banki aláírási kartonjának másolata,

h) ajánlattevő a megvalósításhoz alvállalkozót nem vehet igénybe.

Az ajánlatkérő érvényteleníti az ajánlatot, ha

i) azt nem regisztrált, vagy meghívott ajánlattevő nyújtotta be, késedelmesen érkezett, vagy tartalma a bontás időpontját megelőzően nyilvánosságra került.

j) az ajánlattevő az ajánlati kiírás feltételeit nem fogadja el, illetve a 2.a) – 2.h) pontokban foglalt feltételeknek nem felel meg ajánlata;

k) az ajánlattételi határidőt megelőző 3 évben nem teljesített az ajánlatával hasonló tárgyú áruféleségek területén az ajánlatban szereplő ajánlati ár legalább 75 %- át meghaladó értékű szerződést, vagy szerződéseket (több kisebb összegű szerződés teljesítésével is igazolható);

Ki kell zárni az ajánlati eljárásból, azt az ajánlattevőt aki:

l) végelszámolás alatt áll, vagy ellene csőd, illetve felszámolási eljárás folyamatban van;

m) egy évet meghaladó adó-, illeték és társadalombiztosítási járulékfizetési hátralékkal rendelkezik;

n) az ajánlatkérőnél, korábban - de öt évnél nem régebben - végzett beszerzésnél vállalt szerződéses kötelezettségének megszegését jogerős államigazgatási, illetve bírósági határozat megállapította.

o) aki nevének, székhelyének, az általa kért ellenszolgáltatás mértékének, a teljesítési határidőnek nyilvánosságra hozatalát megtiltja.

V. Az eljárás típusa és lefolytatása

1. Az eljárás típusának feltűntetése: nyílt, tárgyalás nélküli

2. Az eljárás lefolytatásának határidő, határnapjai:

Ajánlattételi határidő: 2013. április 16. 13 óra.

3. Az ajánlati kötöttség időtartama: szerződéskötésig

4. A hiánypótlás lehetősége: teljes körű, azonban az ajánlati ár és az azt alátámasztó tételes kereskedelmi ajánlat nem változtatható meg a hiánypótlás során

5. Az eredményhirdetés tervezett időpontja: 2012. április 16. 14 óra

6. A szerződéskötés tervezett időpontja. 2011. április 16.

7. Amennyiben a nyertes ajánlattevő a szerződést nem köti meg, az ajánlatkérő a második legkedvezőbb ajánlattevőt kéri fel szerződéskötésre.

VI. A bírálati szempontok

1. A legalacsonyabb összegű ajánlatok kiválasztása.

VII. Az ajánlattevő tájékoztatása:

Az ajánlat elkészítésének formai feltételei:

* Az ajánlati felhívásként jelen dokumentáció került kibocsátásra, és a dokumentáció igazolt átvétele vagy letöltése nélkül érvényes ajánlat nem nyújtható be, ezért a dokumentációt letöltőknek e-mail formájában előre kell, jelezzék, hogy részt kívánnak venni a pályázatban. E-mail: [laczko.maria@hevizgamesz.hu](mailto:laczko.maria@hevizgamesz.hu); [gamesz.heviz@t-online.hu](mailto:gamesz.heviz@t-online.hu). A részvételi jelentkezésben meg kell adni az ajánlattevő nevét, címét, vezető tisztségviselője, vagy kapcsolattartója nevét és elérhetőségét telefonon, elektronikus levélben.
* Az ajánlatok benyújtását írásban és zárt borítékban, az ajánlati felhívásban megadott címre kell teljesíteni közvetlenül, vagy postai úton az ajánlattételi határidő lejártáig beérkezően.
* Az ajánlatokat az ajánlattevők által az arra jogosult által aláírva, személyesen, vagy postai úton, zárt csomagolásban, három példányban (egy „eredeti” + egy „másolat”) kell benyújtani. A csomagolást „Hévíz város közigazgatási területén 2013. évben földi szúnyoggyérítési és növényvédelmi szolgáltatás” és „Az ajánlattételi határidő lejártáig tilos felbontani” felirattal kell ellátni.
* Az ajánlatokat összefűzve, minden információt tartalmazó oldalát folyamatos sorszámozással ellátva kell összeállítani.
* A benyújtandó ajánlat tartalma:

1. Címlap
2. Tartalomjegyzék
3. Felolvasólap (jelen dokumentáció 1. sz. melléklete)
4. Nyilatkozat (jelen dokumentáció 2. sz. melléklete)
5. A használni kívánt vegyszerek, veszélyességük, a védekezés előtt kötelezően értesítendők köre, az alkalmazandó optimális védekezési időpontok meghatározási, előrejelzési rendszerének bemutatása.
6. Környezetvédelmi intézkedések bemutatása.
7. A szakembereknek a megnevezése, képzettségük ismertetése, akiket a teljesítésbe be kíván vonni. Egészségügyi gázmester és entomológiai képzettségének igazolása (egyszerű másolat).
8. Referencialista, amely tartalmaz legalább egy az ajánlattevő ajánlattételi határidőt megelőző 3 évben teljesített, az ajánlatával hasonló tárgyú áruszállítás területén az ajánlatban szereplő ajánlati ár 75 %-át meghaladó értékű teljesített szerződést. A listában fel kell tüntetni a szerződő fél nevét és a kapcsolattartója elérhetőségét, a szállítás tárgyát, értékét és a teljesítés időpontját.
9. Az ajánlattevő adatait tartalmazó, a működési forma szerinti okirat másolata.
10. Az ajánlatot aláíró képviseletre jogosult aláírási címpéldányának, vagy banki aláírási kartonjának másolata
11. Egyéb, az ajánlattevő által ismertetni kívánt adatok

A kereskedelmi/szakmai ajánlat elemei és feltételi:

* Az ajánlat a jelen dokumentációban leírt és tervezett beszerzés egészére kell, hogy vonatkozzék, és annak megfelelően teljesítendő.
* Ajánlattevőnek ajánlati árát a felolvasólapon kell megadnia nettó értékben, tételenkénti bontásban, mint az elszámolások és számlák alapját képező tételes kereskedelmi ajánlatot ismertetni. A mintadokumentumok tartalma nem változtatható meg.
* Az ajánlati árnak a nyertes ajánlattevő által jelen szerződés alapján teljesítendő valamennyi feladat ellenértékét tartalmaznia kell, így ezeken túlmenően semmilyen jogcímen nem jogosult Megrendelőtől további díj- vagy költségtérítés igénylésére. Ajánlattevő ezen felül a szerződés időtartama alatt semmilyen költség elszámolására nem jogosult.
* Az ajánlati árat magyar forintban (HUF) kell megadni, s az nem köthető semmilyen más külföldi fizetőeszköz árfolyamához.
* Ajánlatkérő az ajánlatok értékelése során a védekezésenként megadott, de összesített nettó árat veszi figyelembe.
* Az Ajánlattevő a beszerzési eljárás eredményhirdetése után, során nem hivatkozhat arra, hogy az ajánlattételi dokumentáció nem volt teljes, vagy a dokumentációban hibákat észlelt. Amennyiben az ajánlattételi dokumentáció nem értelmezhető egyértelműen az Ajánlattevő kötelezettsége az ellentmondásokat feloldani (a kiegészítő tájékoztatás útján, vagy egyéb módon), a feladatot pontosítani.
* Bármilyen mulasztás következménye, amelyet az Ajánlattevő követ el azzal, hogy nem szerez megbízható információt az előzményekről, vagy olyan egyéb körülményekről, amelyek befolyásolják a szerződés előírásainak betartását, az Ajánlattevőt terheli, és amennyiben az Ajánlatkérő vele köt szerződést a mulasztás ténye nem mentesíti az Ajánlattevőt szerződéses kötelezettségeinek a vállalt határidőre történő teljesítése alól.
* Az Ajánlattevőnek ajánlatában nyilatkoznia kell, hogy ajánlatát az ajánlattételi felhívás, dokumentáció, valamint kiegészítő (értelmező) tájékoztatás ismeretében, azokat egymással összevetve és elfogadva, valamint tudomásul véve tette meg, melyekkel összefüggésben az ajánlat beadását követően ellentmondásra nem hivatkozhat, illetőleg arról, hogy megbizonyosodott az ajánlattételi felhívásban és dokumentációban megadott, illetve a szerződés-tervezetből ésszerűen következő - a szolgáltatás biztosításához szükséges - feladatokra vonatkozó szerződéses ár helyességéről és elégséges voltáról.

Egyéb feltételek:

* Az ajánlat készítésével és benyújtásával kapcsolatos költségeket az ajánlattevő viseli.
* Az ajánlatkérő fenntartja azon jogát, hogy a pályázati eljárást eredménytelennek nyilváníthatja.
* Amennyiben az „eredeti” és a „másolati” példány között eltérés van, az ajánlatkérő az eredeti példányt tekinti mérvadónak.
* Amennyiben az ajánlattevő a borítékon elmulasztotta feltűntetni az ajánlati felhívás szerinti, az ajánlat zártságára vonatkozó záradékot, az ajánlatának nyilvánosságra kerüléséből adódóan semmilyen igényt nem támaszthat, ajánlata érvénytelenné nyilvánítható.
* A késedelmesen benyújtott ajánlat érvénytelen azt az ajánlatkérő felbontás nélkül köteles az ajánlattevőnek visszajuttatni.
* Az ajánlatok felbontásánál csak az ajánlatkérő vagy a nevében eljárók, az ajánlattevők, továbbá az ajánlatkérő által meghívottak lehetnek jelen.
* Az ajánlatok felbontásakor ismertetni kell a felolvasó lap tartalmát.
* Az ajánlatoknak az ajánlati felhívásban megjelölteket tartalmaznia kell. Amennyiben az ajánlat az ajánlat elbírálásának szempontjaiból akár egyet is nem tartalmaz az ajánlat érvénytelen.

Kommunikáció az ajánlattételi időszak alatt:

Az ajánlati időszak alatt szükséges levelezést a rövid határidők miatt visszaigazolt elektronikus küldemény (e-mail) formájában, illetve telefaxon kell lebonyolítani az ajánlati felhívásban kapcsolattartási pontként megjelölt címen. Az ajánlott postai küldemény útján történő levelezés esetleges késedelme nem mentesít az eljárás során meghatározott határidők mulasztásának következménye alól.

Ajánlattevő elektronikus úton 2013. április 12-ig kiegészítő tájékoztatást kérhet, melyre a választ az ajánlatkérő ugyancsak írásban elektronikus úton (email) adja meg. A kiegészítő tájékoztatás-kérést Ajánlatkérő címére kell elektronikus úton (e-mail) vagy telefaxon megküldeni.

VIII. Az ajánlati felhívás mellékletei:

1. Felolvasólap

2. Nyilatkozat (minta)

3. Szerződés tervezet

Hévíz, 2013. március 29.

Laczkó Mária

intézményvezető

*1. sz. melléklet*

**FELOLVASÓ LAP**

**Hévíz Város Önkormányzat Gazdasági Műszaki Ellátó Szervezete részére a**

**„Hévíz város közigazgatási területén** **2013. évi földi szúnyoggyérítés és növényvédelmi szolgáltatás”**

című, Hévíz Város Önkormányzatának Képviselő-testületének a közbeszerzési értékhatár alatti beszerzésekről szóló beszerzési eljáráshoz

1. Ajánlattevő neve: ………………………………………………………………………..

2. Ajánlattevő székhelyének (levelezésének) címe: ………………………………………

……………………………………………………………………………………………………..

3. Ajánlattevő telefonszáma, faxszáma és e-mail címe: ………………………………………

…….……………………………………………………………………………………………….

4. A fenti címmel meghirdetett ajánlattételi felhívásra válaszul alulírottak ezennel kijelentjük, hogy:

Áttanulmányoztuk, és teljes egészében elfogadjuk a 2013. március 29.-én kelt Ajánlati Dokumentáció tartalmát és kiegészítő tájékoztatás(oka)t, s ezennel fenntartások vagy korlátozások nélkül, és teljes egészében elfogadva a bennük foglalt feltételeket az alábbi Ajánlatot teszünk a szerződés szerinti szolgáltatás végzésére.

A pályázó árajánlatát az alábbi műszaki tartalom szerinti megbontásban adja meg:

|  |  |  |  |
| --- | --- | --- | --- |
| **Munka megnevezése:** | **beavatkozások száma** | **beavatkozás díja** | **díj összesen** |
| Szúnyoggyérítés, kémiai |  |  |  |
| Szúnyoggyérítés, biológiai |  |  |  |
| Növényvédelem (növényfajonként, kórokozó és kártevőnként) |  |  |  |
| **összesített ajánlati ár, nettó**: | | |  |

5. Összesített ajánlati ár ……………………. Ft+ÁFA, amely nem tartalmazza az Általános Forgalmi Adót.

6. Kijelentjük, hogy az ajánlattételt megelőzően megbizonyosodtunk, hogy az ajánlattételi felhívásban és dokumentációban megadott, illetve a szerződés-tervezetből ésszerűen következő - a szolgáltatás biztosításához szükséges - feladatokra vonatkozó szerződéses ár helyességéről és elégséges voltáról.

Kelt:..........................................., 2013. .................................

……………………………………

cégszerű aláírás

*2. sz. melléklet*

NYILATKOZAT

Hévíz Város Önkormányzat Gazdasági Műszaki Ellátó Szervezete részére a

**„Hévíz város közigazgatási területén 2013. évi földi szúnyoggyérítés és növényvédelmi szolgáltatás”**

című, Hévíz Város Önkormányzatának Képviselő-testületének a közbeszerzési értékhatár alatti beszerzésekről szóló beszerzési eljáráshoz

Alulírott …………………………….……………….………………….……… (név), mint a ……………………………..…………..(ajánlattevő neve, címe) kötelezettségvállalásra jogosult képviselője Hévíz Város Önkormányzatának Képviselő-testületének a közbeszerzési értékhatár alatti beszerzésekről szóló 60/2009. (III. 31.) számú KT határozatában foglaltak ismeretében kijelentem, hogy az abban foglalt érvénytelenítési és kizáró okok nem állnak fenn.

Nyilatkozom:

a) az ajánlati kiírás feltételeit elfogadjuk;

b) nincs ellenünk folyamatban csőd, vagy felszámolási eljárás, illetve nem állunk végelszámolás alatt

c) nincs egy évet meghaladó adó-, társadalombiztosítás járulék, illeték és helyi adó tartozásunk;

d) a használni kívánt vegyszerekről, veszélyességükről, a védekezés előtt kötelezően értesítendők köréről, az alkalmazandó optimális védekezési időpontok meghatározási, előrejelzési rendszeréről,

e) arról, hogy rendelkezik olyan nagyteljesítményű érvényes vizsgával rendelkező gépparkkal (gépjármű és meleg- és hideg-ködképző permetező), amellyel alkalmanként a teljes területen 1 nap alatt képes a szolgáltatást elvégezni,

f) környezetvédelmi intézkedések bemutatása.

g) azoknak a szakembereknek a megnevezéséről, képzettségük ismertetéséről, akiket a teljesítésbe be kíván vonni. Egészségügyi gázmester és entomológiai képzettségének igazolása (egyszerű másolat).

h) rendelkezünk az ajánlatunkkal hasonló tárgyú áruszállítás területén az ajánlattételi határidőt megelőző 3 évben teljesített az ajánlatban szereplő ajánlati ár legalább 75 %-át meghaladó értékű teljesített szerződésekkel (referenciákkal), az alábbiak szerint:

- a szerződő fél neve, kapcsolattartó elérhetősége, a vállalkozás tárgya, értéke (nettó Ft), teljesítés kezdő és záró időpontja:

i) mellékeljük az adatainkat tartalmazó, a működési forma szerinti …………………………… tevékenységi engedély, vagy regisztrációs okirat másolatát;

j) mellékeljük az ajánlatot aláíró képviseletre jogosult személy(ek) aláírási címpéldányát, vagy banki aláírási kartonjának másolatát,

k) az ajánlatban közölt nevünk, székhelyünk, a szolgáltatás tárgyának és a kért ellenszolgáltatás mértékének, a teljesítési határidőnek nyilvánosságra hozatalát engedélyezzük.

h) a megvalósításhoz alvállalkozót nem veszünk igénybe.

Jelen nyilatkozatot Hévíz Város Önkormányzat Gazdasági Műszaki Ellátó Szervezete részére „Hévíz város közigazgatási területén 2013. évi földi szúnyoggyérítés és növényvédelmi szolgáltatás” tárgyú beszerzési eljárás során az ajánlat részeként teszem.

Kelt:..........................................., 2013. .................................

……………………………………

cégszerű aláírás

*3. sz. melléklet*

**SZERZŐDÉSES FELTÉTELEK**

a

Hévíz Város Önkormányzat Gazdasági Műszaki Ellátó Szervezete

**„Hévíz város közigazgatási területén 2013. évi földi szúnyoggyérítés és növényvédelmi szolgáltatás”**

című, Hévíz Város Önkormányzatának Képviselő-testületének a közbeszerzési értékhatár alatti beszerzésekről szóló beszerzési eljáráshoz

**VÁLLALKOZÁSI SZERZŐDÉS**

mely létrejött egyrészről

Hévíz Város Önkormányzat Gazdasági Műszaki Ellátó Szervezete

székhely: 8380 Hévíz, Kossuth L. u. 4/A.

adószáma:

bankszámlaszáma:

képviseletében:

mint megrendelő (továbbiakban: Megrendelő)

másrészről:

………………………………………………….

székhelye: ………………………………………

fióktelepe: ………………………………………

adószáma: ……………………………………....

cégjegyzékszám: ………………………………..

bankszámlaszáma: ………………………………

képviseletében : …………………………………

mint vállalkozó (továbbiakban: Vállalkozó)

között az alulírott helyen és napon az alábbi feltételek szerint:

1. A szerződés tárgya

A Megrendelő megrendeli, a Vállalkozó pedig elvállalja Hévíz város területén földi kémiai és biológiai szúnyoglárva- imágógyérítés és növényvédelmi munkák elvégzését az ajánlattételi felhívásban és az ajánlatban szereplő tartalommal az alábbiak szerint:

* + szúnyoggyérítés:

földi kémiai eljárás…..alkalommal,

földi biológiai eljárás…..alkalommal

* + növényvédelmi feladatok ellátása…...alkalommal.

A fenti védekezési alkalmak az elmúlt 15 év adatai alapján várhatóak.

Az időjárási és biológiai anomáliák következtében a tervezett védekezések száma változhat.

1. Vállalkozói díj, fizetés feltételek

2.1. Szerződő felek a vállalkozói díjat az alábbi munka megnevezés szerinti bontásban határozzák meg, összesen………… Ft + 25% Áfa, bruttó Ft, azaz……………… Ft összegben.

|  |  |  |  |
| --- | --- | --- | --- |
| munka megnevezése: | beavatkozások száma | beavatkozás díja | díj összesen |
| Szúnyoggyérítés, kémiai |  |  |  |
| Szúnyoggyérítés, biológiai |  |  |  |
| Növényvédelem (növényfajonként, kórokozó és kártevőnként) |  |  |  |
| összesített ajánlati ár, nettó: | | |  |

2.2. A Vállalkozó fenti áron felül egyéb költséget semmilyen címen nem érvényesíthet, a szerződés teljesítéséhez szükséges költségeket az ajánlati ár tartalmazza.

2.3. Előleg nem kérhető, és nem adható. A Vállalkozó az ÁFA törvény 58. §-ában meghatározott teljesítés mellett védekezésenként jogosult napján számla kibocsátására, teljesítés igazoláson alapuló elszámolás alapján.

2.4. A Vállalkozó által kiállított számlához a teljesítést igazoló tételes elszámolást csatolni kell. A kiállított számlák ellenértékét Megrendelő a számla benyújtásától számított 15 napon belül átutalással egyenlíti ki.

2.5. Megrendelő késedelmes fizetése esetén a Vállalkozó a jegybanki alapkamattal megegyező mértékű késedelmi kamat illeti meg.

2.6. A Vállalkozó a jelen szerződés 2.1. pontjában foglalt egységárak megváltoztatására a szerződés időtartama alatt nincs lehetősége.

1. Teljesítés, a felek kötelességei

3.1. Jelen szerződés 2013. ………... napjától 2013. ………... napjáig terjedő időtartamra jön létre. A szerződés teljesítése során felek kötelesek egymással együttműködni.

3.2. A Vállalkozó a Megrendelő előzetes írásbeli hozzájárulása nélkül alvállalkozót nem vehet igénybe.

3.3. Megrendelő biztosítja, hogy a kezelések az előre megbeszélt időpontokban elvégezhetőek legyenek.

3.4. Vállalkozó feladatai:

* a kezelési munkálatok szakszerű elvégzése,
* a kezelésekhez szükséges vegyszer beszerzése, szállítása, tárolása,
* a vegyszer kijuttatásához szükséges berendezések biztosítása,
* a permetezéshez szükséges mindennemű engedélyek beszerzése,
* a permetezéshez szükséges mindennemű bejelentés megtétele,
* gázmester biztosítása,
* a permetezést végző személyzet vétkes magatartásából adódó károk megtérítése,
* a hatékonyság ellenőrzése a Megrendelő által meghatározott időpontokban.

3.5. A Vállalkozó az eredményes irtás érdekében entomológiai, földrajzi és meteorológiai felmérést végez. Az irtás során a jogszabályokban előírt egészségügyi, biológiai, környezetvédelmi szabályokat és jelentési kötelezettséget a Vállalkozó köteles betartani (8/1998. (VI.3.) NM rendelet 36. §). Az irtáskor csak az Országos Epidemiológiai Központ (OEK) és az FVM által engedélyezett szerek használhatók.

3.6. A Vállalkozó vállalja, hogy panasz esetén az OEK tájékoztatóban foglalt módszer alapján a Megrendelő és az illetékes ÁNTSZ megbízottja jelenlétében a szúnyogirtás hatékonyságát visszamérjék.

* 1. Felek képviselői:

A Megrendelő nyilatkozattételre jogosított, valamint szerződés módosítására felhatalmazott képviselője:

Laczkó Mária intézményvezető.

Megrendelő szakmai és teljesítésigazolásra jogosított képviselője:

Magyar Ferenc parkfenntartási csoportvezető

Vállalkozó képviselője:

1. Szerződésszegés

4.1. A Vállalkozó szerződésszegést követ el, amennyiben:

* késedelmesen teljesít,
* hibásan teljesít, ha a permetezés nem felel meg a teljesítéskor a jogszabályokban, hatósági előírásokban és jelen szerződésben meghatározott tulajdonságoknak,
* a szerződés olyan okból, amelyért a Vállalkozó felelős, meghiúsul.

4.2. A permetezés teljesítésére előírt határidő 1 napot meghaladó túllépése esetén késedelmi kötbér fizetendő, melynek mértéke 10.000 Ft/nap.

4.3. Ha a Vállalkozó hibásan teljesít, ha a permetezés nem felel meg a teljesítéskor a jogszabályokban, hatósági előírásokban és jelen szerződésben meghatározott tulajdonságoknak hibás teljesítési kötbért köteles fizetni, melynek mértéke alkalmanként a védekezés értékének 10 %-a, de legalább 10.000 Ft alkalmanként.

4.4. A Megrendelő jogosult a szerződés azonnali hatályú felmondására, ha Vállalkozó késedelme, vagy hibás teljesítése miatt a város rendezvényeinek lebonyolítását akadályozza.

4.5. A Megrendelő jogosult a szerződés azonnali hatályú felmondására, ha Vállalkozó fizetésképtelenné válik, csőd-, felszámolási vagy végrehajtási eljárás indul vele szemben.

4.6. Megrendelő azonnali hatályú felmondása esetén a Vállalkozó meghiúsulási kötbért köteles fizetni, melynek mértéke a szerződés összegéből addig le nem végzett díj 15 %-a.

4.7. Vállalkozó kötbér kötelezettsége lejárt pénzügyi követelésnek minősül, és ennek megfelelően csak az esetleges kötbér összegével csökkentett számlát nyújthat be.

4.8. A szerződő felek mentesülnek a szerződésszegés következményei alól, ha:

* bizonyítják, hogy a késedelem a másik szerződő fél nem szerződésszerű teljesítésére vezethető vissza,
* bizonyítják, hogy kötelezettségeiket vis maior miatt nem tudják teljesíteni; vis maior esetén a kötelezettsége teljesítésében akadályozott szerződő felet a vis maior beálltáról és megszűnéséről haladéktalanul értesíteni köteles.

4.9. Bármely olyan körülményt, amely felek érdekkörén kívülálló, elháríthatatlan külső ok miatt: elemi csapás, háború, egyéb országos jelentőségű - az illetékes állami szerv, vagy hatóság által rendkívülinek minősített - esemény pl.: általános sztrájk, rendkívüli állapot, rendkívüli időjárás…stb.) állt elő, melyet jelzőszolgálat kellő időben nem jelez, és amely körülmény a jelen szerződés teljesítését akadályozza (késlelteti), felek jelen Szerződés vonatkozásában vis maiornak tekintik. Nem tartoznak a vis maior körébe az évszaknak megfelelő és a közúti közlekedést akadályozó időjárási események (köd, csapadék, fagy).

1. Általános rendelkezések

5.1. Jelen szerződés módosítása csak írásban lehetséges.

A szerződés a határozott időtartam alatt súlyos szerződésszegés esetén mondható fel. Jelen szerződés a határozott idő leteltével megszűnik.

5.2. A Vállalkozónak átadott dokumentációk nem adható harmadik személyeknek, illetve a szerződésen kívül fel nem használható fel.

5.3. A Vállalkozónak mentesíteni kell a Megrendelőt minden olyan igénnyel és peres eljárással szemben, amely bármiféle szerzői jog, szabadalmi jog, védjegy, védett név, vagy egyéb védett jog megsértése miatt felmerülnek.

5.4. Felek a vitás kérdéseket elsősorban egymás közötti tárgyalás útján rendezik, amennyiben ez nem vezet eredményre, akkor a jogviták elbírálására kikötik Megrendelő székhelye szerinti bíróság kizárólagos illetékességét.

5.5. Jelen szerződésben nem szabályozott kérdésekben a Magyar Köztársaság Polgári Törvénykönyvének és a tárgyhoz kapcsolódó egyéb hatályos jogszabályok rendelkezései az irányadóak.

5.6. A beszerzési eljárás ajánlattételi felhívása és dokumentációja és a Vállalkozó ajánlata a szerződés részét képezik, de a szerződéshez nem kerülnek csatolásra. Bármely, a szerződéssel, és annak teljesítésével kapcsolatos vitás kérdés eldöntésekor az említett dokumentumokat, az említés sorrendjében kell figyelembe venni.

* 1. Jelen szerződés 4 eredeti példányban készült.

Jelen szerződést a felek elolvasás és értelmezés után, mint akaratukkal mindenben egyezőt jóváhagyólag aláírják.

Hévíz, 2013.….………………….

Hévíz Város Önkormányzat

Gazdasági, Műszaki Ellátó Szervezete Vállalkozó

Megrendelő képv.

képv. Laczkó Mária intézményvezető

A kötelezettségvállalást ellenjegyzem:

Hévíz, 2013 ……………………

Hubayné Jónyer Szilvia

gazdasági vezető